OzLabs/hebrew-wiki-articles huggingface dataset:
אורנה שטרקמן

אורנה שטרקמן (נולדה ב-16 בנובמבר 1982, ל' בחשוון ה'תשמ"ג) היא חברת כנסת לשעבר מטעם ימינה.<ref name=":0"></ref> כמו כן, כיהנה גם כסגנית ראש עיריית נהריה.

== ביוגרפיה ==
נולדה וגדלה בנהריה למיכאל (מיקי) ולחנה, שטרקמן היא המבוגרת מבין ארבע אחיות. המשפחה החזיקה במלון קטן בשם ”שטרקמן אֶרְנָה”, שהוקם בשנות השישים, ובבגרותה ניהלה אותו אורנה, שהייתה גם ממובילות "מחאת המלונאים". המלון זכה באות משרד התיירות למפעל חיים בתחום התיירות לשנת 2022.

לשטרקמן תואר שני במנהל עסקים בדגש על ניהול ארגוני מהקריה האקדמית אונו. היא בוגרת תוכנית מנהיגות מקומית משתפת של מכון שחרית ומכון ראות וקורס דירקטורים של המרכז להכשרת מנהלים באוניברסיטת רייכמן.

בשנת 2013 נבחרה לכהן כחברת מועצת העיר נהריה, בתחילה מטעם סיעת צעירי נהריה ובהמשך בראש מפלגת הדור הבא, שזכתה לשני מושבים.<ref></ref> כיהנה כסגנית ראש העיר ז'קי סבג ובהמשך עמדה בראש האופוזיציה במועצת העיר. שימשה כמחזיקת תיק התיירות בעיר והממונה על תחום הצעירים. נוסף על כך, שימשה כיושבת ראש ”שותפות ביחד נהריה–צפון־ניו־ג'רזי” של הסוכנות היהודית.

לקראת הבחירות לכנסת ה-24, הודיעה על כוונתה להצטרף לפוליטיקה הארצית במסגרת רשימת ימינה (הימין החדש). שטרקמן הוצבה במקום ה-14 ברשימת המפלגה לכנסת. לאחר התפטרותה של עידית סילמן, החלה לכהן כחברת הכנסת בספטמבר 2022.<ref name=":0" /> בבחירות לכנסת ה-25 שובצה במקום השישי ברשימת הבית היהודי, רשימה משותפת למפלגת הימין החדש ומפלגת הבית היהודי.

שטרקמן נשואה ואם לילד. מתגוררת בנהריה.

==קישורים חיצוניים==
* 

==הערות שוליים==

קטגוריה:חברות הכנסת העשרים וארבע
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת מטעם הימין החדש
קטגוריה:חברי הכנסת מטעם ימינה
קטגוריה:חברי מועצת העיר נהריה
קטגוריה:מלונאים ישראלים
קטגוריה:סגני ראשי רשויות מקומיות בישראל
קטגוריה:חברות הכנסת מטעם ימינה
קטגוריה:ישראליות שנולדו ב-1982
קטגוריה:ישראלים שנולדו ב-1982
ג'מיני 6A

ג'מיני 6A (באנגלית:Gemini 6A) הייתה טיסת החלל המאוישת החמישית בתוכנית החלל ג'מיני של נאס"א. החללית שוגרה לחלל ב-15 בדצמבר 1965 יחד עם האסטרונאוטים תומאס סטאפורד ווולטר שירה, ומטרתה העיקרית הייתה לבצע מפגש החלל עם רכב החלל של ג'מיני 7 .

== הצוות ==
* טייס: וולטר שירה
* טייס משנה: תומאס סטאפורד

===צוות גיבוי===
* טייס: וירג'יל גריסום
* טייס משנה: ג'ון יאנג

==המשימה ג'מיני 6==
ב-25 באוקטובר 1965 צוות נכנס לחללית "ג'מיני 6" והחלו הכנות לשיגור. לאחר 15 דקות שוגר טיל אטלס-אג'ינה שאיתו היה מתוכנן לבצע תמרונים בחלל. אמנם זמן קצר לאחר השיגור נאבד קשר עם הטיל והוא התפוצץ. בעקבות כך סוכם לבטל את השיגור של ג'מיני 6.

לאחר בדיקות המצב הוחלט לבצע משימה "ג'מיני 6A" שתשוגר מספר ימים לאחר ג'מיני 7.

== השיגור והטיסה ==
ב-12 בדצמבר היה ניסיון שיגור ראשון. לאחר הצתת המנועים התברר שיש תקלה והיה צורך להפסיק את השיגור. חלקים פגומים של המשגר הוחלפו. השיגור המוצלח בוצע ב-15 בדצמבר 1965 באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי.

ביצוע מפגש עם "ג'מיני 7" היה מתוכנן בסיבוב הרביעי של החללית. המגע הראשון על מסך המכ"ם התרחש כאשר הם היו במרחק של 434 ק"מ. לאחר מספר תמרונים והפעלת מנועים המרחק התקצר לכ-40 מ' ובהמשך לכ-30 ס"מ.

הנחיתה התרחשה כ-18 ק"מ מהמיקום המתוכנן. לראשונה בוצע שידור חי בטלוויזיה של מהלך הנחיתה.

החללית מוצבת כיום במוזיאון החלל באוקלהומה.

== קישורים חיצוניים ==

* [https://web.archive.org/web/20090621231313/https://mira.hq.nasa.gov/history/ws/hdmshrc/all/main/DDD/25013.PDF נאס"א ביטול שיגור ג'מיני 6A.] (אנגלית).
* [https://web.archive.org/web/20090621232111/https://mira.hq.nasa.gov/history/ws/hdmshrc/all/main/DDD/25014.PDF תיאור משימה ג'מיני 6A.]
* [https://web.archive.org/web/20090603053448/http://science.ksc.nasa.gov/history/gemini/gemini-vi-a/gemini-vi-a.html תיאור טיסה ג'מיני 6A]
* [http://www.spacefacts.de/mission/english/gemini-6A.htm תיאור המשימה]
* [https://web.archive.org/web/20090621232111/https://mira.hq.nasa.gov/history/ws/hdmshrc/all/main/DDD/25014.PDF דיווח לעיתונות]

== הערות שוליים ==

קטגוריה:תוכנית ג'מיני
קטגוריה:1965 בארצות הברית
ג'אוניס אש

ג'אוניס אש (בצרפתית: Association Sportive la Jeunesse d'Esch/Alzette, בתרגום: איגוד הספורט צעירי ג'אוניס אש/אלזט) הוא מועדון כדורגל לוקסמבורגי מהעיר אש-סור-אלזט (Esch-sur-Alzette), שבדרום-מערב לוקסמבורג. צבעי הקבוצה הם שחור ולבן, ואצטדיון הבית של המועדון הוא סטאד דה לה פרונטייר.

הקבוצה נחשבת לאחת הקבוצות הוותיקות ביותר בכדורגל הלוקסמבורגי, והבולטת שבהם, כאשר היא מובילה את טבלת אליפויות ליגת העל הלוקסמבורגית עם 28 אליפויות, ובנוסף זכתה גם ב-13 גביעי מדינה.

==היסטוריה==
המועדון נוסד בשנת 1907 בשם הצרפתי: Jeunesse la Frontière d'Esch בהתייחס לקרבת האצטדיון שלהם לגבול עם צרפת. הכינוי "La frontières" הוסר ב-1918, ואז קוצר לו לשמו הנוכחי ג'אוניס אש, אותו שמר עד מלחמת העולם השנייה, שם המשטר הנאצי שינה שמו לשם גרמני: "SV Schwarz-Weiß 07 Esch" והמועדון נאלץ לשחק בליגה הפרוסית-גרמנית ה-Gauliga Moselland, שם אילצו הגרמנים את הקבוצות המקומיות לשחק, וסיימה בתור סגנית האלופה בעונת 1943/1944. לאחר שחרור לוקסמבורג מגרמניה הנאצית, השם חזר ל-AS la Jeunesse d'Esch.

מבחינה היסטורית, קבוצת הכדורגל של ג'אוניס אש נחשבת למצליחה ביותר בכל הזמנים בכדורגל הלוקסמבורגי. היא זכתה באליפות הליגה הבכירה 28 פעמים: לראשונה ב-1921, ולאחרונה ב-2010. זהו שיא לאומי, אלא אם כן סופרים את המועדונים הרבים הקודמים של ראסינג יוניון לוקסמבורג ביחד (הם ניצחו בסך הכל 28, מחולקים בין שישה שמות שונים וגלגולי קבוצה שונים) . ג'אוניס אש זכתה גם בגביע לוקסמבורג 12 פעמים, מתוכם השלימה דאבל שמונה פעמים.

הם נכנסו לראשונה לתחרויות האירופיות ב-1958, אך כמו רוב המועדונים של לוקסמבורג, לרוב לא הצליחו לעבור את הסיבובים המוקדמים של התחרות. התוצאה המפורסמת ביותר שלהם הגיעה בשלבים המוקדמים של התחרות של 1973 כאשר הם הצליחו לסיים מול מחזיקת גביע אופ"א ליברפול בתיקו 1-1 בבית לפני שהפסידו במשחק השני 2-0 באנפילד.

ג'אוניס אש המשיכו את הצלחתם גם בתקופה האחרונה, כשהם אחד משלושת המועדונים הלוקסומבורגיים המובילים, יחד עם F91 דודלאנג' ופולה אש. עם זאת החל מ-2010 הקבוצה דעכה ולא זכתה להצלחה נוספת בליגה המקומית.

==תארים==
;ליגת העל הלוקסמבורגית
* אליפות (28): 1920/1921, 1936/1937, 1950/1951, 1953/1954, 1957/1958, 1958/1959, 1959/1960, 1962/1963, 1966/1967, 1967/1968, 1969/1970, 1972/1973, 1973/1974, 1974/1975, 1975/1976, 1976/1977, 1979/1980, 1982/1983, 1984/1985, 1986/1987, 1987/1988, 1994/1995, 1995/1996, 1996/1997, 1997/1998, 1998/1999, 2003/2004, 2009/2010
* סגנית אלופה (14): 1914/1915, 1935/1936, 1937/1938, 1952/1953, 1956/1957, 1960/1961, 1968/1969, 1977/1978, 1985/1986, 1988/1989, 1990/1991, 2005/2006, 2011/2012
;הגביע הלוקסמבורגי
* זכייה (8): 1934/1935, 1936/1937, 1945/1946, 1953/1954, 1972/1973, 1973/1974, 1975/1976, 1980/1981, 1987/1988, 1996/1997, 1998/1999, 1999/2000, 2012/2013
* סגנית מחזיקת הגביע (11): 1921/1922, 1926/1927, 1964/1965, 1965/1966, 1970/1971, 1974/1975, 1984/1985, 1990/1991, 1994/1995, 1995/1996, 2005/2006

==קישורים חיצוניים==

* 

קטגוריה:קבוצות כדורגל לוקסמבורגיות
קטגוריה:קבוצות כדורגל שהוקמו ב-1907
מוכרת לי מפעם

"מוכרת לי מפעם" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה החמישית באלבום הבכורה של הזמרת, סודותיי.<ref></ref> במרוצת השנים, הפך השיר למזוהה ביותר עם אביב, כמו גם לאחד מהלהיטים המצליחים ביותר בעת בה יצא.<ref></ref> הוא הוקלט בידי מספר אמנים כדוגמת מירי מסיקה, איתי לוי ונינט טייב. גרסה חלופית לשיר בהשתתפותם של איריס ועופר פורטוגלי הופצה בשנת 2017.<ref name=":0" />

== על השיר ==
השיר נכתב והולחן על ידי חמוטל בן זאב ועידן רייכל, והופק על ידי משה דעבול. ב-17 באוגוסט 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום החמישי. ב-14 בספטמבר עלה למקום השני – המיקום הגבוה ביותר אליו הגיע. ב-4 בינואר 2007, לאחר חמישה-עשר שבועות צעידה, יצא מהמצעד השבועי. במצעד העברי השנתי של ה'תשס"ז באותה התחנה דורג במקום ה-28, ואילו ב לשנת ה'תשס"ו דורג במקום ה-14.

== הופעה וגרסאות נוספות ==
במרוצת השנים ביצעה דין דין אביב את "מוכרת לי מפעם" במאות מהופעותיה, בגרסאות שונות ודומות למקור עצמו. במספר הופעות, ביצעה את השיר ביחד עם מוזיקאים שונים. באוקטובר 2021, ביצעה את השיר בהופעה חיה בבריכת הסולטן ביחד עם הזמרת מירי מסיקה.<ref></ref> באותה השנה, ביצע הזמר איתי לוי את השיר בשידור חי בגלגלצ.<ref></ref>

גרסה חלופית של "מוכרת לי מפעם" בהשתתפותם של איריס ועופר פורטוגלי הופצה בשנת 2017.<ref name=":0"></ref> בשנת 2019 ביצעה עמית שאולי גרסה אקוסטית של "מוכרת לי מפעם" במסגרת תוכנית הטלוויזיה "אקס פקטור ישראל".<ref></ref> ביצוע נוסף של השיר אירע במהלך תוכנית הטלוויזיה Oboy.<ref></ref> נינט טייב ביצעה את השיר במסגרת תוכנית הטלוויזיה "השיר שלנו".<ref></ref>

== מיקומי שיא ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי חמוטל בן זאב
קטגוריה:שירים שהולחנו על ידי עידן רייכל
קטגוריה:שירים שהופקו על ידי משה דעבול
קטגוריה:שירי לפידים
קטגוריה:שירים על חלומות
קטגוריה:שירים על כאב לב
קטגוריה:שירים על נוסטלגיה
קטגוריה:בלדות פופ
קטגוריה:סינגלים בהוצאת הד ארצי
גניאודקטיס

גניאודקטיס (שם מדעי: Genyodectes) הוא סוג של דינוזאור תרופוד טורף ממשפחת הצרטוזאוריים שהתקיים באמריקה הדרומית במשך הקרטיקון התחתון שלפני 112 מיליון שנה מזמננו.

== מאפיינים ==
המאובנים של הגניאודקטיס התגלו בארגנטינה במחוז צ'ובוט בתצורת "Cerro Barcino" כשממצאים מצויים כיום במוזיאון של לה פלאטה. הוא תואר למדע ב-1901 בידי החוקר סר ארתור ס. וודוארד (Arthur S. Woodward), אשר כינה אותו בתור: "לסת נושכת" (מילולית: "genys" - לסת, "dektes" - נשיכה). זאת עקב הממצאים הבודדים של שרידי השיניים, החוטם והלסת העליונה שהעידו שהיה טורף. מבנה הלסת מרמז על קשר בינו לבין הצרטוזאורוס שהתקיים באמריקה הצפונית וכן בפורטוגל ובטנזניה.

טורף זה הגיע לממדים של 6.25 מטרים ומשקל של 750 ק"ג, כך שהיה טורף גדול יחסית בסביבתו. במקור סברו שדינוזאור זה בטל מספק עקב קרבתו לצרטוזאורוס, אך מבנה סידור השיניים מרמז על קשר אחר מעט. מספר חוקרים הניחו שהיה קרוב יותר לאבליזאוריים, למגלוזאוריים ואולי אף לאבות הטירנוזאוריים, אך בהמשך נרמז שהוא שמר על מאפיינים רבים של בני הקבוצה צרטוזאוריה.

==קישורים חיצוניים==

קטגוריה:צרטוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-1901
לימור לניאדו תירוש

לימור לניאדו תירוש (נולדה ב-15 בנובמבר 1969) היא שפית, מחברת ספרי בישול, עיתונאית, מנחת תוכניות בישול יועצת משפחתית ומטפלת בבישול ישראלית.

== ביוגרפיה ==
לניאדו תירוש נולדה וגדלה בתל אביב. אמה, ילידת טנג'יר, מרוקו, שגדלה על המטבח המרוקאי, ששמר באדיקות על מסורת המטבח הספרדי-יהודי ואביה יליד חלב, סוריה. לאחר נישואי הוריה, למדה אמה את סודות הבישול של מטבח יהודי חלב, ושילבה אותם במטבח שהכירה<ref></ref>. לניאדו תירוש מעידה על עצמה שגדלה בבית שהמטבח והבישול היה העניין המרכזי בבית, מה שעורר אצלה כבר מגיל צעיר את הסקרנות לתחום<ref></ref>. לאחר סיום לימודיה בתיכון א' לאמנויות תל אביב, שירתה בצה"ל כמש"קית חינוך בחיל האוויר.

למדה במספר בתי ספר לבישול בעולם, בין היתר: ה-Leith Cooking School בלונדון, ה-Migros School בציריך, וה-Ritz Escoffier School, והקורדון בלו בפריז<ref></ref>.

בשנים 2011–2016 כתבה את מדור האוכל של מוסף גלריה שישי בעיתון הארץ. בשנים 2015–2022 הגישה גישה פינה קבועה בתוכנית הרדיו הבוקר עם טל ואביעד ברדיו 99FM.

בנוסף לניאדו תירוש מפתחת מתכונים לחברות מזון, למסעדות, לתוכניות טלוויזיה ולכתבי-עת בנושא אוכל בישראל ומחוצה לה, מנחת סדנאות בישול, אפייה וצילום מזון, וכותבת את הבלוג מטבח מקומי<ref></ref>.

במקביל לעיסוקה בתחום הקולינארי סיימה לימודי תואר שני בהמכללה למינהל במסלול לימודי משפחה. לאחר סיום התואר השני המשיכה בהתמחות בת שלוש שנים במכון ברקאי בפסיכותרפיה משפחתית וזוגית נרטיבית ובמקביל למדה במכון מגיד במסגרת לימודי ההמשך בטיפול בהפרעות אכילה. במהלך לימודיה הדריכה נשים במסגרת אגודת "סלעית - סיוע לנשים במעגל הזנות", המסייעת לנשים לצאת ממעגל הזנות והסמים. לאחר סיום לימודיה הנחתה קבוצות טיפול בבישול במסגרת טיפול מרפאתי מוגבר לחולות בהפרעות אכילה במרכז לבריאות הנפש שלוותה במרפאת "הדרים" להפרעות אכילה.

לניאדו תירוש היא גם יועצת משפחתית וזוגית במסגרת "נתיבים להורות" במחלקה לשירותים חברתיים של עיריית תל אביב-יפו. מתגוררת בתל אביב.

== ספריה ==
* מנה עיקרית, הוצאת מטר, 2014. רעיונות לארוחות של אמצע שבוע עם מתכונים פשוטים ומהירים, ולארוחות לימי שישי ולחגים, עם מתכונים מעט יותר מורכבים. כולל טיפים להצלחה במטבח, קיצורי דרך ועוד<ref></ref>.
* סלט, הוצאת מודן, 2018. מתכונים יצירתיים ופשוטים להכנת סלטים וטיפים לטיפול בחומרי הגלם<ref></ref>.

== קישורים חיצוניים ==
* [https://www.hashulchan.co.il/writers/לימור-לניאדו-תירוש/ מתכונים ומאמרים מאת לימור לניאדו תירוש], אתר האינטרנט של כתב העת השולחן
* [https://www.haaretz.co.il/food/limor-laniado-tirosh מתכונים וממדור האוכל של לימור לניאדו תירוש], אתר האינטרנט של הארץ
* [https://www.limortiroche.com/ מטבח מקומי,] הבלוג של לימור לניאדו תירוש
* 

== הערות שוליים ==

קטגוריה:מחברות ספרי בישול ישראליות
קטגוריה:שפיות ישראליות
קטגוריה:בלוגרי אוכל ישראלים
קטגוריה:בלוגריות אוכל ישראליות
קטגוריה:בוגרי תיכון עירוני א' (תל אביב)
קטגוריה:מחברי ספרי בישול ישראלים
קטגוריה:תל אביב-יפו: אישים
קטגוריה:בוגרות תיכון עירוני א' (תל אביב)
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:יועצים ישראלים
קטגוריה:יועצות ישראליות
קטגוריה:עיתונאיות ישראליות
קטגוריה:שפים ישראלים
קטגוריה:עיתונאים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
יחסי איחוד האמירויות הערביות – הולנד

שר החוץ האמירתי [[עבדאללה בן זאיד אאל נהיאן נפגש עם מקבילו ההולנדי סטף בלוק בעת ביקור האחרון במדינה, 2020]]
יחסי איחוד האמירויות הערביות–הולנד הם יחסי החוץ בין איחוד האמירויות הערביות והולנד.

== סקירה כללית ==
היחסים הדיפלומטיים בין איחוד האמירויות הערביות לממלכת הולנד החלו ב-1972, אז מינתה ממלכת הולנד את השגריר הראשון שאינו תושב האמירויות. איחוד האמירויות מינתה את השגריר הראשון בהולנד שאינו תושב ב-1973. ב-1977 פתחה ממלכת הולנד את שגרירותה באבו דאבי.

הנציגות הדיפלומטית של איחוד האמירויות בהולנד נותרה תלויה בשגרירים שאינם תושביה עד לשנת 2002, אז נפתחה רשמית שגרירות איחוד האמירויות הערביות בהאג ב-10 בספטמבר 2002.

ההיסטוריה של היחסים בין שתי המדינות מתוארכת למאות שנים, לעידן החיפושים ההולנדיים במאות ה-15 וה-16, שבו חופי איחוד האמירויות הערביות נתפסו כתחנה לאספקת אספקה לאוניות הולנדיות בדרך להודו ולחופי אינדונזיה, והם גם יצרו קשרי סחר קשורים עם נמלים באזור.

ההיסטוריה העכשווית של היחסים הבילטרליים בין שתי המדינות, החלה בשנות ה-50 של המאה ה-19 בשלב חיפושי הנפט, שם חתמה חברת של ההולנדית על מספר חוזים לחיפוש נפט באמירות אבו דאבי. הקשר נמשך לאחר ייסוד איחוד האמירויות הערביות, ולאחר מכן עלייה בסחר בין שתי המדינות והן עסקו בפרויקטים כלכליים והשקעות, כאשר החברות ההולנדיות הן כיום אחת השחקניות הגדולות בתחומי המסחר והתעשייה, במיוחד בתחום מגזר הנפט והגז, נמלים ואיי בניין והשבת קרקעות חקלאיות באיחוד האמירויות הערביות.

באשר להשקעות של איחוד האמירויות בהולנד, היא כוללת את מגזר האנרגיה, נמלים ותעופה, שם אמירטס ואיתיחאד איירווייז עובדות בשיתוף פעולה עם חברת התעופה ההולנדית KLM כדי לקשר את שתי המדינות עם 4 טיסות יומיות בין אמסטרדם לדובאי ואבו דאבי.

== יחסים כלכליים ==
הולנד ואיחוד האמירויות הערביות הקימו ועדה משותפת כדי לחזק עוד יותר את שיתוף הפעולה הכלכלי. בנובמבר 2021 השר ההולנדי לסחר חוץ ושיתוף פעולה לפיתוח, טום דה ברויין, ושר המדינה לסחר חוץ של איחוד האמירויות, תאני אל זייודי, חתמו על הסכם לכך בביתן הולנד באקספו 2020 בדובאי. הוועדה הכלכלית המשותפת, בראשות שני השרים, תתכנס אחת לשנתיים, יחד עם נציגי עסקים, מוסדות ידע והמגזר הציבורי מכל מדינה.

== נציגויות דיפלומטיות ==
* איחוד האמירויות הערביות מחזיקה בהולנד שגרירות בהאג.
* הולנד מחזיקה באיחוד האמירויות הערביות שגרירות באבו דאבי.

==קישורים חיצוניים==

== הערות שוליים ==
ויקטור נלסון

ויקטור אנוק נלסון (בדנית: Victor Enok Nelsson; נולד ב-14 באוקטובר 1998 בהורנבק שבדנמרק) הוא כדורגלן דני המשחק בעמדת הבלם בקבוצת גלאטסראיי מליגת העל הטורקית ובנבחרת דנמרק.

== קריירת מועדונים ==
נלסון גדל במחלקות הנוער של הורנבק IF ונורשלן. ב-12 בספטמבר 2016 ערך את הופעת הבכורה שלו בקבוצה הבוגרת של נורשלן, בהפסד 3-1 לאורהוס גימנסטיקפוינין במסגרת המחזור השמיני בליגת העל הדנית לעונת . הוא ערך 90 הופעות ליגה במדי המועדון, בהן הבקיע שער אחד.

ב-5 ביולי 2019 חתם נלסון על חוזה לחמש עונות בפ.צ. קופנהגן מליגת העל הדנית. ב-14 ביולי ערך את הופעת הבכורה שלו במועדון, בניצחון 3-2 על אודנסה בולקלוב במסגרת המחזור הראשון בליגה לעונת . בסך הכל ערך 63 הופעות ליגה במדי המועדון, בהן הבקיע שער אחד.

ב-11 באוגוסט 2021 חתם נלסון על חוזה לחמש עונות בגלאטסראיי מליגת העל הטורקית. ב-23 באוגוסט ערך את הופעת הבכורה שלו במועדון, בניצחון 2-1 על האטייספור במסגרת המחזור השני בליגה לעונת .

== קריירה בינלאומית ==
ב-11 בנובמבר 2020 ערך נלסון את הופעת הבכורה שלו בנבחרת דנמרק, בניצחון 2-0 על נבחרת שוודיה במשחק ידידות.

נכלל בסגל נבחרת דנמרק לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני נורשלן
קטגוריה:כדורגלני פ.צ. קופנהגן
קטגוריה:כדורגלני גלאטסראיי
קטגוריה:כדורגלני נבחרת דנמרק
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בטורקיה
קטגוריה:דנים שנולדו ב-1998
הר דיאבלוטינס

הר דיאבלוטינס (באנגלית: Morne Diablotins) הוא ההר הגבוה ביותר במדינת האי דומיניקה הנמצאת באנטילים הקטנים בים הקריבי.

הר זה, שגובהו 1,447 מטרים, הוא השני בגובהו מבין ההרים באנטילים הקטנים, אחרי ההר לה סופרייר בגוואדלופ, הגבוה ב־20 מטרים. 

ההר ממוקם כ־10 קיולמטרים מהעיר פורטסמות' וכ־24 קילומטרים צפונית לבירת המדינה, רוזו.

ההר הוא הר געש מורכב, וישנן השערות כי התפרץ לפני כ־30,000 שנה.

== קישורים חיצוניים ==

== הערות שוליים ==

קטגוריה:דומיניקה: גאוגרפיה
דיאבלוטינס
דיאבלוטינס
מאסיבית

מאסיבית טכנולוגיות הדפסה תלת מימד בע"מ המוכרת בשם המקוצר מאסיבית היא חברה ציבורית ישראלית שמניותיה נסחרות בבורסה לניירות ערך בתל אביב. מטה החברה ממוקם בלוד. החברה מפתחת, מייצרת ומוכרת מדפסות לייצור גופים תלת־ממדיים גדולים וכן חומרי הדפסה בהם משתמשים במדפסותיה.

==היסטוריה==
מאסיבית נוסדה ב-2013 בידי גרשון מילר, איגור יעקובוב ומשה אוזן. מילר יסד ב-1994 את חברת מכונות הדפוס "עידנית", שנרכשה כעבור ארבע שנים בידי סאיטקס קורפוריישן עבור 60 מיליון דולר. ב-1998 היה אחד משלושת מקימי חברת מדפסות התלת מימד 'אובג'ט' שב-2012 התמזגה עם מתחרתה סטרטסיס, הנסחרת בנאסד"ק והגיעה בשיאה לשווי של 5.7 מיליארד דולר.

בפברואר 2021 השלימה החברה את הנפקתה לציבור בבורסת תל אביב וגייסה 169 מיליון שקלים. בתום ההנפקה שווי החברה עמד על 659 מיליון שקל.

==מוצרים==
מאסיבית נוסדה כדי לענות על שלושה חסמים מרכזיים הקיימים בתחום של ההדפסה בתלת-מימד: א. מהירות הדפסה. ב. גודל הדפסה. ג. מגוון חומרי הגלם. השווקים בהם מתמקדת החברה הם: תחבורה, ספנות, פרסום, רהיטים, בניה, תעופה ועוד.

הדור הראשון של מדפסות החברה כולל שלושה סוגים. המדפסות מזריקות ג'ל פלסטי על בסיס אקרילי אותו פיתחה החברה, המתקשה (מתפלמר) בחשיפה לאור על-סגולי. לדברי החברה עד לראשית פעילותה מדפסות תלת מימד הדפיסו גופים גדולים במשך ימים ושבועות ובאמצעות מדפסותיה ניתן להדפיסם בשעות בודדות. ב-2016 מאסיבית השיקה את המדפסת הראשונה שלה, מדפסת 1800. בשנת 2021 מאסיבית השיקה את מדפסת 5000 שהיא גרסה משופרת של מדפסת 1800. בין היתר ל-5000 יכולת הדפסה ברזולוציה יותר טובה ובקרה אוטומטית על ההדפסה בעזרת עיבוד תמונה, כמו גם יכולת להדפסה בחומר עמיד בבעירה.

הדור השני של מדפסות החברה, מדפסת 10000 היא חלופה לComputer Numerical Control, מיועדת לייצור חלקים מחומרים מרוכבים. היא פועלת בטכנולוגיה של יציקה בתנועה וניתן בעזרתה להדפיס תבניות, דגמים במידות גדולות וכלי עזר לייצור. היא נועדה לחסוך בעלויות כוח אדם וחומרי גלם ולקצר את זמן הייצור. ראש ההדפסה מדפיס תבנית, לתוכה ניתן לצקת חומרים נוספים. בתום ההדפסה טובלים את התוצר במי ברז וכעבור זמן קצר המעטפת החיצונית נשברת ונפרדת מהגוף הפנימי, ללא יצירת זיהום סביבתי. הטכנולוגיה של החברה מוגנת בכ-50 פטנטים.

במאי 2022 השיקה החברה את מדפסת 10000 ודיווחה על 28 הזמנות לא מחייבות. ב-2021 המדפסת זכתה בפרס של האגודה האמריקאית ליצור חומרים מרוכבים. החברה מכרה לאורך שנות פעילותה מדפסות, בכ-40 מדינות ברחבי העולם.

==בעלי עניין==
מנכ"ל החברה הוא ארז צימרמן ויו"ר החברה הוא ירון יחזקאל.
בין המשקיעים המוסדיים בחברה: מגדל חברה לביטוח ומור בית השקעות. בעלת עניין נוספת היא קרן הגידור אלפא.
בין המשקיעים במאסיבית: צור דבוש, יו"ר ובעל השליטה בקליל תעשיות, סטרטסיס, תאגיד האלקטרוניקה יסקאווה היפני וגופים מוסדיים. עד נובמבר 2020 גייסה מאסיבית כ-30 מיליון דולר. בדירקטוריון החברה חבר בין השאר דדי פרלמוטר, שהיה בעבר סגן נשיא בחברת אינטל.

==קישורים חיצוניים==
* 

== הערות שוליים ==

קטגוריה:ישראל: תעשייה
קטגוריה:לוד: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2013
הכוחות המזוינים של וייטנאם

הכוחות המזוינים העממיים של וייטנאם (בוייטנאמית: Lực lượng Vũ trang nhân dân Việt Nam) הם הכוחות המזוינים של וייטנאם, תחת פיקוד הוועדה הצבאית המרכזית של המפלגה הקומוניסטית של וייטנאם. הכוחות מורכבים מ-3 מרכיבים: צבא העם של וייטנאם המהווה את הכוחות הצבאיים של וייטנאם, הביטחון הציבורי של וייטנאם שהיא המשטרה וגוף אכיפת החוק של וייטנאם ומיליצית ההגנה העצמית של וייטנאם שהיא המיליציה של וייטנאם. משרד ההגנה אחראי על ניהול הכוחות.

== צבא העם של וייטנאם ==
צבא העם של וייטנאם (וייטנאמית: Quân đội nhân dân Việt Nam) (אנ') הוא צבא וייטנאם. הצבא כולל: צבא היבשה, הצי העממי של וייטנאם (כולל חיל הרגלים הימי), חיל האוויר העממי של וייטנאם, משמר הגבול של וייטנאם ומשמר החופים של וייטנאם.

== כוח הביטחון הציבורי של וייטנאם ==
הביטחון הציבורי של וייטנאם (בווייטנאמית: Công an nhân dân Việt Nam) הוא כוח המשטרה והביטחון הראשי של וייטנאם.

כוחות הביטחון הציבוריים העממיים מהווים את כוח הליבה של הכוחות המזוינים בביצוע המשימה של הגנה על הביטחון הלאומי והבטחת הסדר החברתי והבטיחות, ומניעת פשיעה.

== מיליציית וייטנאם ==
מיליציית ההגנה העצמית של וייטנאם (וייטנאמית: Dân quân tự vệ) היא המיליציה של וייטנאם.

כוחות המיליציה הם כוחות חמושים המוניים המהווים את הכוח המגן על המפלגה, הממשלה, חיי האנשים ורכושם ורכוש המדינה. האנשים המרכיבים את המליציה מוכנים להילחם, לשרת, להוות את ליבת הלחימה מול האויב כאשר יש מלחמה, להשתתף בבניית ההגנה הלאומית, ההגנה האזרחית ולהבטיח סדר ובטיחות, להילחם בפשיעה. המדינה בונה כוח מיליציה והגנה עצמית חזק ונרחב. הארגון, המשימות והמדיניות של המיליציה וההגנה העצמית של וייטנאם עומדים בהוראות [https://thuvienphapluat.vn/van-ban/Bo-may-hanh-chinh/Luat-Dan-quan-tu-ve-2019-366794.aspx חוק המיליציה וההגנה העצמית] וחוקים רלוונטיים אחרים.

==קישורים חיצוניים==

קטגוריה:וייטנאם: צבא וביטחון
קספר נילסן

קספר מורופ נילסן (בדנית: Casper Mørup Nielsen; נולד ב-29 באפריל 1994 באסביירג שבדנמרק) הוא כדורגלן דני המשחק בעמדת הקשר בקבוצת קלאב ברוז' מליגת העל הבלגית.

== קריירת מועדונים ==
נילסן גדל במחלקת הנוער של אסביירג. בשנת 2012 החל לשחק במדי הקבוצה הבוגרת של המועדון במסגרת ליגת העל הדנית. הוא ערך 90 הופעות ליגה במדי המועדון, בהן הבקיע שני שערים.

ב-18 בינואר 2017 חתם נילסן על חוזה לשלוש עונות וחצי באודנסה בולקלוב מליגת העל הדנית. ב-20 בפברואר ערך את הופעת הבכורה שלו במועדון, בניצחון 3-0 על ראנס במסגרת המחזור ה-22 בליגה לעונת . ב-6 במרץ הבקיע את שער הבכורה שלו במועדון, בניצחון 4-0 על אולבורג בולדספילקלוב במסגרת המחזור ה-24 בליגה. בסך הכל שיחק נילסן במועדון במשך שתי עונות וחצי, בהן ערך 73 הופעות ליגה והבקיע חמישה שערים.

ב-4 ביולי 2019 חתם נילסן ברויאל אוניון סן-ז'ילואז מליגת המשנה הבלגית. בתום עונתו השנייה במועדון העפיל עם המועדון לליגת העל הבלגית. ב-25 ביולי 2021 ערך את הופעת הבכורה שלו בליגת העל הבלגית, בניצחון 3-1 על אנדרלכט במסגרת המחזור הראשון בליגה לעונת . ב-28 באוגוסט הבקיע את שער הבכורה שלו בליגה, בניצחון 4-0 על סטנדרד לייז' במסגרת המחזור השישי בליגה. בסך הכל ערך נילסן 92 הופעות ליגה במדי המועדון במשך שלוש עונות, בהן הבקיע 18 שערים.

ב-17 ביולי 2022 חתם נילסן על חוזה לארבע עונות בקלאב ברוז' מליגת העל הבלגית. ב-24 ביולי ערך את הופעת הבכורה שלו במועדון, בניצחון 3-2 על ראסינג גנק במסגרת המחזור הראשון בליגה לעונת . ב-14 באוגוסט הבקיע את שער הבכורה שלו במועדון, בניצחון 3-0 על לוון במסגרת המחזור הרביעי בליגה.

== תארים ==
קלאב ברוז

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני אסביירג
קטגוריה:כדורגלני אודנסה בולקלוב
קטגוריה:כדורגלני רויאל אוניון סן-ז'ילואז
קטגוריה:כדורגלני קלאב ברוז'
קטגוריה:ספורטאים זרים בבלגיה
קטגוריה:דנים שנולדו ב-1994
אייפון 14 פרו

אייפון 14 פרו ואייפון 14 פרו מקס הם סמארטפונים, אשר פותחו ושווקו על ידי חברת אפל. הם מכשירי הדגל בדור ה־16 של סדרת מכשירי האייפון, ממשיכים את האייפון 13 פרו ואייפון 13 פרו מקס.

הסמארטפון נחשף ב-7 בספטמבר 2022 לצד האייפון 14 והאייפון 14 פלוס באירוע של חברת אפל שנערך באפל פארק שבקופרטינו, קליפורניה.

מכשירי האייפון 14 פרו ואייפון 14 פרו מקס זמינים לרכישה מוקדמת בארצות הברית החל מ־9 בספטמבר 2022, וזמינים לרכישה מלאה החל מ־16 בספטמבר 2022.

בין החידושים העיקריים במכשירים אלו לעומת קודמיהם בסדרת האייפון הוא צורה חדשה למגרעת המסך, הנקראת "אי דינמי". דגמים אלו, בנוסף לאייפון 14 וה־14 פלוס, הם גם הראשונים בסדרה להימכר בארצות הברית ללא מגירה לכרטיס SIM, ועם תמיכה ב-eSIM.

== מפרט ==
=== חומרה ===
המכשיר מופעל על ידי מעבד בעל 6 ליבות כאשר 2 מהן פועלות בתדר עבודה של 3.46 ג'יגה הרץ, וה-4 הנותרות פועלות בתדר עבודה של 2.02 ג'יגה הרץ. במכשיר ישנה מערכת על שבב מדגם A16 Bionic של אפל. האחסון הפנימי של המכשיר בנפח 128, 256, 512 ג'יגה בייט, או 1 טרה בייט. למכשיר זיכרון RAM בנפח 6 ג'יגה בייט.

==== מסך ====
האייפון 14 פרו מגיע עם מסך 6.1 אינץ' (15 ס"מ), והפרו מקס עם מסך 6.7 אינץ' (17 ס"מ). שניהם עם מסך מסוג סופר רטינה XDR OLED, בקצב רענון של 120 הרץ. רזולוציית מסך האייפון 14 פרו 2556x1179 פיקסלים, ומסך הפרו מקס עם רזולוציה של 2796x1290 פיקסלים. שני המסכים בצפיפות פיקסלים של 460 PPI.

==== מצלמות ====
האייפון 14 פרו ופרו מקס מגיעים עם מערך של ארבע מצלמות: מצלמה קדמית אחת ושלוש מצלמות אחוריות. אחד החיישנים יספק איכות של 48 מגה פיקסל, השדרוג המשמעותי ביותר למצלמה של אפל מזה שבע שנים. החיישן יתלווה לעדשה טלה-פוטו, שבזכותו תאפשר זום x2 וצילום 4K ללא זום דיגיטלי.

==== סוללה ====
המכשיר 14 פרו מופעל על ידי סוללה בקיבולת של 3,200 מיליאמפר שעה, והסוללה של המכשיר 14 פרו מקס בקיבולת של 4,323 מיליאמפר-שעה.

=== תוכנה ===
אייפון 14 פרו ואייפון 14 פרו מקס מגיעים כשמותקנת עליהם מערכת ההפעלה iOS 16.

== ראו גם ==
* אייפון 14
* אייפון 13 פרו

== קישורים חיצוניים ==

* 
* [https://www.apple.com/iphone-14-pro אייפון 14 פרו], באתר אפל

== הערות שוליים ==

קטגוריה:IOS
קטגוריה:אייפון
קטגוריה:מכשירים שהושקו ב-2022
ניקולאוס פנאיוטוטופולוס

ניקולאוס פנאיוטוטופולוס (ביוונית: Νικόλαος Παναγιωτόπουλος; נולד ב-18 באוגוסט 1965) הוא פוליטיקאי יווני ממפלגת דמוקרטיה חדשה. כיהן כשר ההגנה הלאומית בשנים 2019–2023 ולפני כן שימש כשר העבודה, הביטוח הלאומי והרווחה בין 2012–2013.

==ביוגרפיה==
פנאיוטוטופולוס נולד בקוואלה ב-18 באוגוסט 1965. דודו הוא הפוליטיקאי גאורגיוס פנאיוטוטופולוס. הוא למד משפטים באוניברסיטת אתונה וסיים את לימודיו ב-1989. לאחר מכן למד באוניברסיטת פנסילבניה וסיים תואר שני בכלכלה וביחסים בינלאומיים. במקביל ללימודיו החל לעסוק בספורט והיה אלוף צפון יוון בשחייה בין 1978–1979. כמו כן היה חבר בנבחרת הנוער הלאומית בכדור מים בין 1980–1981. בין 1990–1992 שירת בחיל האוויר היווני. לאחר סיום שירותו הצבאי פנה לעולם העסקים ומילא תפקידים בכירים בחברת "Μάρμαρα Καβάλας Α.Ε." ב-1998 מונה למזכיר ויועץ מיוחד של איגוד התעשיינים של מזרח מקדוניה ותרקיה.

בשנת 2007 פרש מעולם העסקים והצטרף לפוליטיקה כחבר במפלגת דמוקרטיה חדשה. בספטמבר של אותה שנה הוא נבחר לפרלמנט ההלני מטעם קוואלה. הוא המשיך להיבחר מחדש עד יולי 2019. בתקופה זו הוא שימש כחבר בוועדות שונות של הפרלמנט. ביולי 2012 מונה לשר העבודה, הביטוח הלאומי והרווחה בממשלתו של אנטוניס סמאראס. ב-9 ביולי 2019 מונה לשר ההגנה הלאומית בממשלתו של קיריאקוס מיצוטאקיס. כהונתו הסתיימה ב-2023 לאחר פיזור ממשלתו הראשונה של מיצוטאקיס והוא לא קיבל תפקיד בממשלה שהוקמה לאחר הבחירות.

==קישורים חיצוניים==

* 

* [https://www.hellenicparliament.gr/en/Vouleftes/Viografika-Stoicheia/?MPId=5833f694-9941-4496-9789-40ee4e019dcf ניקולאוס פנאיוטוטופולוס] באתר הפרלמנט ההלני

קטגוריה:פוליטיקאים יוונים
קטגוריה:שרי ממשלת יוון
קטגוריה:שרי הגנה
קטגוריה:ילידי 1965
מוחמד פריד אבו חדיד

מֻחַמַּד פַרִיד אַבּוּ חַדִיד (בערבית: محمد فريد أبو حديد; 1 ביולי 1893–18 במאי 1967) היה סופר, משורר והיסטוריון מצרי.

== חייו ==
אבו חדיד נולד בקהיר. בשנת 1914 סיים את בית הספר הגבוה למורים, ובשנת 1924 סיים תואר ראשון במשפטים. היה למורה וכיהן בתפקידים במשרד החינוך המצרי. בשנת 1937 מונה לצנזור הראשי במצרים. כיהן כדקאן מכון החינוך בקהיר וכמזכיר אוניברסיטת פארוק הראשון, עת הוקמה בשנת 1942. בשנת 1943 היה לחבר בספרייה הלאומית של מצרים. בשנת 1946 נבחר לחבר באקדמיה ללשון הערבית.

עסק בכתיבה החל מסיום לימודיו בשנת 1914, וכתב בכתבי עת שונים. היה העורך הראשי של כתב העת א-ת'קאפה (התרבות), וסייע לאחמד חסן א-זיאת לייסד את כתב העת א-ריסאלה (האיגרת).

בתחום ההיסטוריה עסק בהיסטוריה הערבית והאסלאמית, ועם חיבוריו הבולטים נמנה חיבורו על צלאח א-דין ותקופתו. סגנונו הספרותי שואב השראה מהסופרים הערבים הקלאסיים. זכה בפרס המדינה בתחום הספרות בשנת 1952.

קטגוריה:סופרים מצרים
קטגוריה:משוררים מצרים
קטגוריה:היסטוריונים מצרים
קטגוריה:ילידי 1893
קטגוריה:נפטרים ב-1967
סובחי אבו ע'נימה

מֻחַמַּד סֻבְּחִי אַבּוּ עַ'נִימַה (בערבית: محمد صبحي أبو غنيمة, תעתיק מדויק: מחמד צבחי אבו ע'נימה, בספרות העברית מתועתק שמו לעיתים אבו גנימה; 1902–1970) היה רופא ופעיל פוליטי ירדני, ממתנגדי המשטר המלוכני בירדן.

== חייו ==
נולד באירביד, שם למד בבית הספר הממשלתי. המשיך ללימודים גבוהים באוניברסיטה האמריקאית בביירות ומשם עבר לגרמניה ללימודי רפואה באוניברסיטת הומבולדט. עבד כרופא בגרמניה ובהמשך שב לעמאן ופתח מרפאה פרטית ובהמשך גם בית חולים.

במקביל לעיסוקו כרופא היה פעיל אופוזיציוני ודגל בסיפוח עבר הירדן לסוריה הגדולה. פרסם מאמרי ביקורת וספרים נגד עבדאללה הראשון במדינות שכנות, ואף ייסד ארגונים ומפלגות שנסגרו על ידי השלטונות הירדניים. כל זאת למרות ניסיונות לפייסו על ידי מינויו לתפקידים שונים. הוציא לאור ארבעה גיליונות של העיתון אל-מית'אק עד לסגירתו על ידי השלטונות הירדניים.

בהמשך באשמת הסתה של בני נוער נגד המשטר הוצא נגדו צו מעצר וכן פקודת הרחקה לעקבה, על כן ברח לדמשק, משם הוביל את האופוזיציה הירדנית בסוריה ונמנה עם תנועת אל-איסתיקלאל.

ישנן טענות כי שיתף פעולה עם הנאצים.

== קישורים חיצוניים ==
* 

קטגוריה:רופאים ירדנים
קטגוריה:בוגרי אוניברסיטת הומבולדט של ברלין
קטגוריה:סופרים ירדנים
קטגוריה:ירדנים שנולדו ב-1902
קטגוריה:ירדנים שנפטרו ב-1970
ראש המטה הכללי של ההגנה הלאומית (יוון)

ראש המטה הכללי של ההגנה הלאומית (ביוונית: Αρχηγός Γενικού Επιτελείου Εθνικής Άμυνας της Ελλάδας או בראשי תיבות ΓΕΕΘΑ) הוא הדרג הפיקודי העליון בכוחות המזוינים של יוון. הוא כפוף לשר ההגנה הלאומית והוא היועץ הצבאי הישיר של ממשלת יוון. מקביל לתפקיד הרמטכ"ל בצה"ל.

הרמטכ"ל הוא הקצין היחיד בצבא בדרגת סטרטגוס (מקביל לגנרל - ארבעה כוכבים) או נאווארכוס (מקביל לאדמירל). הרמטכ"ל הנוכחי הוא קונסטנטינוס פלורוס שנכנס לתפקידו ב-17 בינואר 2020. לרמטכ"ל כפופים מפקדי צבא יוון, חיל האוויר היווני והצי היווני.

==היסטוריה==
עד 1950, נוהלו הכוחות המזוינים של יוון בידי שלושה משרדים ממשלתיים שונים: משרד הצבא, משרד הימייה ומשרד האווירייה. ב-1950 אוחדו שלושת המשרדים למשרד אחד - משרד ההגנה הלאומית. במקביל הוקמו מטות צבאיים עבור כל אחת מזרועות הכוחות המזוינים, וכן הוקם המטה הכללי של ההגנה הלאומית. בימות שלום, המטה הכללי שימש כגוף טכני בעיקרו, וראש המטה הכללי שימש כיועץ בלבד של ממשלת יוון. המטות של שאר הזרועות נותרו עצמאיים בפועל. בימות מלחמה לעומת זאת, המטה הכללי היה אמור להפוך למפקדה העליונה של הכוחות המזוינים.

ב-1968 בוטל המטה הכללי, ובמקומו הוקמה "מפקדת הכוחות המזוינים" (Αρχηγείο Ενόπλων Δυνάμεων או בראשי תיבות: ΑΕΔ). ב-1977 הוקם המטה הכללי מחדש, אולם סמכויותיו הורחבו והוא הפך למפקדה של הכוחות המזוינים גם בימות שלום.

==רשימת ראשי המטה הכללי==
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| אלכסנדרוס פאפאגוס || 1950 || 1951
|-
| תאודורוס גריגורופולוס || 1951 || 1952
|-
| סטיליאנוס קיטרילאקיס || 1952 || 1954
|-
| קונסטנדינוס דובאס || 1954 || 1959
|-
| אתנאסיוס פרונדיסטיס || 1959 || 1962
|-
| יואניס פיפיליס || 1962 || 1965
|-
| קונסטנדינוס צולאקאס || 1965 || 1967
|-
| ספירידון אווגריס || 30 במרץ 1967 || 14 בדצמבר 1967
|-
| אודיסיאס אנגליס || 14 בדצמבר 1967 || 16 באוגוסט 1973
|-
| דימיטריוס זאגוריאנאקוס || 16 באוגוסט 1973 || 25 בנובמבר 1973
|-
| גריגוריוס בונאנוס || 25 בנובמבר 1973 || 1974
|-
| דיוניסיוס ארבוזיס || 1974 || 14 בספטמבר 1976
|-
| יואניס דאבוס || 14 בספטמבר 1976 || 10 בינואר 1980
|-
| אגממנון גרציוס || 10 בינואר 1980 || 19 בינואר 1982
|-
| תאודורוס דייאניס || 19 בינואר 1982 || 1984
|-
| ניקולאוס קוריס || 1984 || 1989
|-
| סטאמאטיס ולידיס || 1989 || 1990
|-
| יואניס וריוואקיס || 1990 || 16 באוקטובר 1993
|-
| דימיטריוס סקרווליס || 16 באוקטובר 1993 || 16 בדצמבר 1993
|-
| כריסטוס לימבריס || 16 בדצמבר 1993 || 1996
|-
| אתנאסיוס צוגאניס || 1996 || 1999
|-
| מנוסוס פאראיודאקיס || 1999 || 2002
|-
| גאורגיוס אנדונאקופולוס || 2002 || 16 בפברואר 2005
|-
| פאנאיוטיס חינופוטיס || 16 בפברואר 2005 || 21 באוגוסט 2007
|-
| דימיטריוס גראפסאס || 21 באוגוסט 2007 || 6 באוגוסט 2009
|-
| יואניס יאנגוס || 6 באוגוסט 2009 || 1 בנובמבר 2011
|-
| מיכאיל קוסטאראקוס || 1 בנובמבר 2011 || 15 בדצמבר 2015
|-
| אוונגלוס אפוסטולקיס || 15 בדצמבר 2015 || 14 בינואר 2019
|-
| קונסטנטינוס פלורוס || 14 בינואר 2019 || 25 בינואר 2019
|-
| כריסטוס כריסטודולו || 25 בינואר 2019 || 17 בינואר 2020
|-
| קונסטנטינוס פלורוס || 17 בינואר 2020 || מכהן
|}

== קישורים חיצוניים ==
* [https://geetha.mil.gr/en/former-chiefs-of-defence/ מידע באתר הצבא היווני]

קטגוריה:מפקדי צבאות סדירים בעת החדשה
קטגוריה:יוון: צבא וביטחון
דיון קאמרי

דיון קאמרי (בגרמנית: Dijon Kameri; נולד ב-20 באפריל 2004 בבורגנלנד שבאוסטריה) הוא כדורגלן אוסטרי המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.

== קריירת מועדונים ==
קאמרי גדל במחלקות הנוער של רד בול זלצבורג ושל קבוצת המילואים שלה, ליפרינג. בשנת 2021 החל לשחק בקבוצה הבוגרת של קבוצת המילואים של המועדון. ב-20 באוגוסט 2022 ערך את הופעת הבכורה שלו בקבוצה הבוגרת של רד בול זלצבורג, בניצחון 2-0 על אוסטריה קלגנפורט במסגרת המחזור החמישי בבונדסליגה האוסטרית לעונת . ב-27 באוגוסט הבקיע את שער הבכורה שלו במועדון, בניצחון 6-0 על אוסטריה לוסטנאו במסגרת המחזור השישי בליגה. ב-6 בספטמבר ערך את הופעת הבכורה שלו בליגת האלופות, בתיקו 1-1 נגד מילאן במסגרת שלב הבתים לעונת 2022/2023.

== קישורים חיצוניים ==

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:אוסטרים שנולדו ב-2004
משרד ההגנה (הונגריה)

משרד ההגנה (בהונגרית: Honvédelmi Minisztérium או בראשי תיבות HM) הוא משרד בממשלה ההונגרית, האחראי על יישום מדיניות הביטחון של הונגריה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות ההגנה ההונגריים, כמו גם על גיוסם בשעת הצורך. הוא מדווח ישירות לראש הממשלה. מפקד כוחות ההגנה (מקביל לרמטכ"ל) מדווח ישירות לשר. 

בעקבות הפשרה האוסטרו-הונגרית של 1867, הוקמה ממשלה הונגרית עצמאית. במסגרת זו, הוקם "משרד ההגנה המלכותי" בבודפשט אשר היה אמון על ניהול החלק ההונגרי בצבא הקיסרי והמלכותי בתקופות שלום. במקביל אליו פעל משרד מלחמה אוסטרו-הונגרי משותף אשר פיקח על משרדי המלחמה של אוסטריה והונגריה ונטל את הפיקוד העליון על הצבא המשותף בתקופות מלחמה. עקבות קריסת האימפריה האוסטרו-הונגרית, הוקם מחדש "משרד ההגנה הלאומית" אשר פועל ברציפות (עם שינויים קטנים) עד ימינו.

קרישטוף סלאי-בוברובניצקי מכהן כשר ההגנה מאז 24 במאי 2022.

==קישורים חיצוניים==

* 

קטגוריה:הונגריה: צבא וביטחון
קטגוריה:משרדי ביטחון
קטגוריה:ממשלת הונגריה
קרישטוף סלאי-בוברובניצקי

קרישטוף סלאי-בוברובניצקי (בהונגרית: Kristóf Szalay-Bobrovniczky; נולד ב-6 ביוני 1970) הוא פוליטיקאי ודיפלומט הונגרי המשמש כשר ההגנה מאז 24 במאי 2022.

==ביוגרפיה==
סלאי-בוברובניצקי נולד בבודפשט. משפחתו היא משפחה עתיקה ששורשיה מגיעים עד המאה ה-13. מרבית בני משפחתו היו קציני צבא ובעלי אדמות. בתקופת השלטון הקומוניסטי בהונגריה, הוחרמו מרבית נכסי המשפחה. אחיו הצעיר הוא וינס סלאי-בוברובניצקי המכהן כסגן מזכיר ממשלת הונגריה. אשתו היא דוברת הממשלה אלכסנדרה סנטקיראי.

סלאי-בוברובניצקי שרת בצבא הונגריה והגיע לדרגת קפטן. לאחר מכן למד חקלאות באוניברסיטת גדלה הצטרף למגזר העסקי. בתחילה עבד בסניף ההונגרי של דלויט ואז בבנק קרדי ליונה, ולאחר מכן עבד בחברות טלקום שונות בהונגריה ומחוצה לה. ב-2004 החל להוציא לאור שבועון פוליטי בשם "Heti Válasz". בין 2016–2020 שימש כשגריר הונגריה בבריטניה.

ב-2022 נחשף כי סלאי-בוברובניצקי ממשיך לעשות עסקים עם חברות ברוסיה חרף הסנקציות המערביות שהוטלו עליה בעקבות הפלישה הרוסית לאוקראינה. ב-24 במאי 2022 הוא מונה בידי ראש הממשלה ויקטור אורבן לתפקיד שר ההגנה כמועמד לא מפלגתי.

==קישורים חיצוניים==

* 

* [https://matasz.com/hun/szalay-bobrovniczky-kristof/ קרישטוף סלאי-בוברובניצקי] באתר הצבא ההונגרי
* [https://kormany.hu/dokumentumtar/szalay-bobrovniczky-kristof-vagyonnyilatkozatai קרישטוף סלאי-בוברובניצקי] באתר ממשלת הונגריה

==הערות שוליים==

קטגוריה:פוליטיקאים הונגרים
קטגוריה:שרי ממשלת הונגריה
קטגוריה:שרי הגנה
קטגוריה:שגרירי הונגריה
קטגוריה:שגרירים בממלכה המאוחדת
קטגוריה:הונגרים שנולדו ב-1970
נקודת דבליאנוב

נקודת דבליאנוב או דבליאנוב פוינט או דבליאנוב נוס (באנגלית: Debelyanov Point; בולגרית: Дебелянов нос) היא לשון יבשה המהווה את הצד הצפון מערבי של הכניסה למפרצון מיטשל באי רוברט, באיי שטלנד הדרומיים שבאנטארקטיקה.

נקודת דבליאנוב ממוקמת 2.8 קילומטרים צפון-מערבית מנקודת נגרה;

נקודת דבליאנוב ממוקמת 3.81 קילומטרים דרום-מזרחית מנקודת פורט ויליאם.

== היסטוריה ==
=== מיפוי אזור הנקודה ===

האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19.

אזור המפרצון מופה לראשונה על ידי סוקרים בולגרים בשנת 2008.

=== מקור השם ===

הנקודה נקראת על שם המשורר הבולגרי דימצ'ו דבליאנוב (חי בין השנים: 1887–1916).

== קישורים חיצוניים ==
* [https://copernix.io/#?where=-59.672794296325705,-62.39175142764522,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

דבליאנוב
דבליאנוב
משה נתן נטע גולדמן

האדמו"ר מזוועהיל עם אביו בשמחת הברית לבנו
הרב משה נתן נטע גולדמן (נולד בז' בשבט ה'תשמ"ג, 21 בינואר 1983) הוא האדמו"ר הנוכחי מזווהיל, התשיעי בשושלת.

==חיים אישיים==
נולד לרב שלמה גולדמן, האדמו"ר השמיני מזוועהיל, ולשושנה בתו של הרב משה נתן נטע למברגר גאב"ד מאקווא ונקרא על שמו.למד בישיבת 'בית מרדכי' זוועהיל, ונישא לשרה, נכדת הרב חי יצחק טברסקי, האדמו"ר מרחמסטריווקא ארצות הברית.

התגורר בירושלים, ולאחר מכן בביתר עילית. בשנת תשפ"ב מונה על ידי אביו האדמו"ר למשגיח בישיבה גדולה 'בית מרדכי' זוועהיל.

לאחר פטירתו הפתאומית של אביו, באלול תשפ"ב, מונה לממלא מקומו כאדמו"ר מזוועהיל.

האדמו"ר מתגורר כיום בביתר עלית. 

מרכזי החסידות הם בשכונת בית ישראל בירושלים ובגבעה B בביתר עילית. שלוחות נוספות של החסידות ישנן בערים: ביתר עילית, בני ברק, בית שמש, עמנואל וצפת.

==משפחתו==
* בנו הרב מרדכי, נשוי לבת הרב יוחנן שטרן, חתן האדמו"ר מלעלוב בני ברק.
* בתו גיטל, נשואה לישראל, בן הרב חיים מאיר רוטנברג, בן האדמו"ר מקוסון וחתן רבי מנחם נחום טברסקי האדמו"ר מצ'רנוביל.

==קישורים חיצוניים==
* [https://www.bhol.co.il/news/1436381 הממשיך מזוועהיל: בן 39, אב ל – 11 ילדים שמתנהג בפשטות | פרופיל], באתר בחדרי חרדים

==הערות שוליים==

קטגוריה:אדמו"רי זוויהל
קטגוריה:ירושלים: אדמו"רים
קטגוריה:ישראלים שנולדו ב-1983
קטגוריה:ביתר עילית: רבנים
מפקד כוחות ההגנה (הונגריה)

מפקד כוחות ההגנה (בהונגרית: Honvédség parancsnoka) הוא הדרג הפיקודי העליון בכוחות ההגנה ההונגריים. הוא כפוף לשר ההגנה והוא היועץ הצבאי הישיר של ממשלת הונגריה. מקביל לתפקיד הרמטכ"ל בצה"ל.

בעקבות הפרדת הצבא ההונגרי מהצבא האוסטרו-הונגרי, הוקם לראשונה תפקיד ראש המטה הכללי ההונגרי. ב-2019 הוחלט לאחד את המטה הכללי ההונגרי עם פיקוד הכוחות המשותפים של הצבא, ובהתאם לכך הוקם פיקוד הכוחות המזוינים אשר בראשותו עומד מפקד כוחות ההגנה.

==רשימת המפקדים==
===ממלכת הונגריה (1922–1945)===
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| ויקטור לורקס || 4 בינואר 1922 || 29 ביוני 1922
|-
| קוצ'ארד ינקי || 29 ביוני 1922 || 26 במאי 1930
|-
| וילמוש רדר || 26 במאי 1930 || 16 בינואר 1935
|-
| יוז'ף סומקוטי || 16 בינואר 1935 || 5 בספטמבר 1936
|-
| ינה ראץ || 5 בספטמבר 1936 || 24 במאי 1938
|-
| לאיוש קרסטש-פישר || 24 במאי 1938 || 29 בספטמבר 1938
|-
| הנריק ורט || 29 בספטמבר 1938 || 4 בספטמבר 1941
|-
| פרנץ סומבטהיי || 4 בספטמבר 1941 || 19 באפריל 1944
|-
| יאנוש ורש || 19 באפריל 1944 || 16 באוקטובר 1944
|-
| קארוי ברגפי || 16 באוקטובר 1944 || 30 באפריל 1945
|}

===הרפובליקה העממית ההונגרית (1945–1990)===
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| יאנוש ורש || 15 בנובמבר 1945 || 1 בספטמבר 1946
|-
| לאסלו שויום || 1948 || 20 במאי 1950
|-
| אישטוואן בטה || 20 במאי 1950 || 10 באוגוסט 1953
|-
| בלה סקיי || 10 באוגוסט 1953 || 22 בנובמבר 1954
|-
| לאיוש טוט || 22 בנובמבר 1954 || אוקטובר 1956
|-
| אישטוואן קובאץ' || אוקטובר 1956 || נובמבר 1956
|-
| לאסלו הגיי || נובמבר 1956 || 1957
|-
| פרנץ אוגראי || 1957 || 1963
|-
| קארוי צ'מי || 1963 || 19 בינואר 1973
|-
| אישטוואן אולה || 19 בינואר 1973 || 6 בדצמבר 1984
|-
| יוז'ף פצ'ק || 6 בדצמבר 1984 || 1 בדצמבר 1989
|-
| לאסלו בורשיץ' || 1 בדצמבר 1989 || 1 במרץ 1990
|}

===הונגריה המודרנית (1990–הווה)===
{| class="wikitable"
|-
! width="210" | שם
! width="120" | תחילת כהונה
! width="120" | סיום כהונה
|-
| לאסלו בורשיץ' || 1 במרץ 1990 || 8 בספטמבר 1991
|-
| יאנוש דאק || 8 בספטמבר 1991 || 31 באוקטובר 1994
|-
| שנדור נמט || 31 באוקטובר 1994 || 5 ביוני 1996
|-
| פרנץ וג || 5 ביוני 1996 || 31 ביולי 1999
|-
| לאיוש פודור || 31 ביולי 1999 || 28 בפברואר 2003
|-
| זולטאן סנש || 28 בפברואר 2003 || 31 בינואר 2005
|-
| אנדראש האבריל || 31 בינואר 2005 || 15 בינואר 2009
|-
| לאסלו טמבל || 15 בינואר 2009 || 5 ביוני 2010
|-
| טיבור בנקה || 5 ביוני 2010 || 16 במאי 2018
|-
| פרנץ קורום || 16 במאי 2018 || 1 ביוני 2021
|-
| רומולוס רוסין-סנדי || 1 ביוני 2021 || 27 באפריל 2023
|-
| גאבור בורונדי || 27 באפריל 2023 || מכהן
|}

== קישורים חיצוניים ==

* 

קטגוריה:מפקדי צבאות סדירים בעת החדשה
קטגוריה:הונגריה: צבא וביטחון
רומולוס רוסין-סנדי

רומולוס רוסין-סנדי (בהונגרית: Ruszin-Szendi Romulusz; נולד ב-4 במאי 1973) הוא גנרל שלושה כוכבים (Lieutenant General) הונגרי (מקביל לרב-אלוף), היה מפקד (מקביל לרמטכ"ל) של כוחות ההגנה ההונגריים.

==ביוגרפיה==
רוסין-סנדי נולד במישקולץ ב-4 במאי 1973. הוא למד במכללת יאנוש הוניאדי באגר, ולאחר מכן במכללה הצבאית לאיוש קושוט, וב-1995 התגייס לחיל התותחנים של צבא הונגריה. ב-1997 מונה לסגן מפקד סוללה והמשיך להתקדם בסולם הדרגות. במקביל, רכש השכלה אקדמית ואף השתתף בקורסים צבאיים מיוחדים בארצות הברית. בין 2007–2008 שירת בעיראק בכוח שמירת שלום, ולאחר מכן כמדריך גדוד בצבא עיראק. בין 2011–2012 שירת באפגניסטן בכוח נאט"ו. ב-2016 מונה למפקד בריגדת חיל הרגלים אישטוואן בוצ'קאי בדברצן עד 2019. לאחר מכן מילא תפקידי מנהל ומטה עד 3 ביוני 2021 אז מונה למפקד כוחות ההגנה (מקביל לרמטכ"ל).

ב-27 באפריל 2023, בהמלצתו של שר ההגנה קרישטוף סלאי-בוברובניצקי, נשיאת הונגריה קטלין נובאק פיטרה את רוסין-סנדי מתפקיד מפקד כוחות ההגנה, ובמקומו מונה לתפקיד גנרל גאבור בורונדי. פיטוריו באו על רקע תוכנית התחדשות של ממשלת הונגריה, אשר במסגרתה פוטר מהמטכ"ל כל גנרל שגילו עלה על 45 ושרת למעלה מ-25 שנים.

==קישורים חיצוניים==

* [https://www.nato.int/nato_static_fl2014/assets/pdf/2021/9/pdf/210901-cv-ruszin-szendi.pdf רומולוס רוסין-סנדי] באתר נאט"ו
* [https://hu.linkedin.com/in/romulusz-ruszin-szendi-phd-8530246a רומולוס רוסין-סנדי] בלינקדאין

==הערות שוליים==

קטגוריה:אנשי צבא הונגרים
קטגוריה:מפקדי צבאות סדירים בעת החדשה: אישים
קטגוריה:הונגרים שנולדו ב-1973
ג'מיני 9A

ג'מיני 9A (באנגלית:Gemini 9A) הייתה טיסת החלל המאוישת השביעית בתוכנית החלל ג'מיני של נאס"א. החללית שוגרה לחלל ב-3 ביוני 1966 יחד עם האסטרונאוטים תומאס סטאפורד ויוג'ין סרנן, ומטרתה העיקרית הייתה לבצע מפגש החלל עם החללית לא מאוישת וביצוע פעילות חוץ-רכבית.

== הצוות ==
* טייס: תומאס סטאפורד
* טייס משנה: יוג'ין סרנן

===צוות גיבוי===
* טייס: ג'יימס לוול
* טייס משנה: באז אולדרין

==המשימה ג'מיני 9==
הצוות של ג'ימיני 9 כלל אליוט סי וצ'ארלס בסט. בפברואר 1966 במהלך טיסה למפעל מקדונל איירקראפט קורפוריישן הם נקלעו לתנאי מזג האוויר קשים ומטוס התרסק במהלך נחיתה. בעקבות כך צוות סטאפורד/סרנן שהיו צוות גיבוי קודמו לצוות ראשי.

ב-17 במאי 1966 שוגר "טיל מטרה" שאתו צוות ג'מיני 9 היה אמור לבצע את התמרונים בחלל. השיגור לא היה מוצלח ולכן טיסת ג'מיני 9 בוטלה. 

ב-1 ביוני 1966 שוגר טיל מטרה חלופי.

== השיגור והטיסה ==
ב-1 ביוני היה ניסיון שיגור ראשון. שלוש דקות לפני ההמראה נאבד הקשר עם מחשב החללית. כתוצאה מכך השיגור נדחה. השיגור המוצלח בוצע ב-3 ביוני 1966 באמצעות טיל השיגור טיטן 2. במהלך השיגור לא אירעו בעיות מיוחדות וכל המערכות פעלו כראוי.

המגע הראשון עם טיל מטרה על מסך המכ"ם התרחש כאשר הם היו במרחק של 240 ק"מ. לאחר מספר תמרונים והפעלת מנועים המרחק התקצר ואז התברר שמערכת עגינה של טיל המטרה אינה תקינה (לא נפתחה עד הסוף) ולכן לא ניתן לבצע את החיבור. ביום השלישי של הטיסה בוצע פעילות חוץ-רכבית. יוג'ין סרנן היה מצויד במערכת תמרון אישית. במהלך הפעילות התברר שקיימות בעיות במערכת זו וניסוי שלה הופסק. דגם זה של המערכת בהמשך הוחלף בדגם אחר שהניסוי שלו בוצע בשנת 1984.

במהלך הטיסה אסטרונאוטים ביצוע ניסויים נוספים.

הנחיתה התרחשה כ-700 מ' מהמיקום המתוכנן. 

החללית מוצבת כיום במרכז המבקרים במרכז החלל קנדי.

== קישורים חיצוניים ==

* [https://web.archive.org/web/20090621231313/https://mira.hq.nasa.gov/history/ws/hdmshrc/all/main/DDD/39986.PDF נאס"א ביטול שיגור ג'מיני 9A] 
* [https://nssdc.gsfc.nasa.gov/nmc/spacecraft/display.action?id=1966-047A תיאור משימה ג'מיני 9A]
* [https://web.archive.org/web/20090621231519/https://mira.hq.nasa.gov/history/ws/hdmshrc/all/main/DDD/39986.pdf דיווח לעיתונות]
* [http://www.spacefacts.de/mission/english/gemini-9A.htm תיאור המשימה]

קטגוריה:תוכנית ג'מיני
קטגוריה:1966 בארצות הברית
מאט או'ריילי

מת'יו שון או'ריילי (באנגלית: Matthew Sean O'Riley; נולד ב-21 בנובמבר 2000 בלונדון שבאנגליה) הוא כדורגלן אנגלי-דני המשחק בעמדת הקשר בקבוצת סלטיק מליגת העל הסקוטית.

== קריירת מועדונים ==
או'ריילי גדל במחלקת הנוער של פולהאם. ב-8 באוגוסט 2017 ערך את הופעת הבכורה שלו במדי הקבוצה הבוגרת של המועדון, בניצחון 0–2 על וויקומב וונדררס במסגרת הסיבוב הראשון של גביע הפוטבול ליג לעונת . ב-1 בינואר 2020 ערך את הופעתו היחידה במסגרת הפוטבול ליג צ'מפיונשיפ, בהפסד 1–2 לרדינג במסגרת המחזור ה-26 לעונת .

ב-24 בינואר 2021 חתם או'ריילי במילטון קינס דונס מהפוטבול ליג הראשונה. הוא ערך 49 הופעות ליגה במדי המועדון, בהן הבקיע עשרה שערים.

ב-20 בינואר 2022 חתם או'ריילי על חוזה לארבע עונות וחצי בסלטיק מליגת העל הסקוטית. ב-26 בינואר ערך את הופעת הבכורה שלו במועדון, בניצחון 1–2 על הארט אוף מידלות'יאן במסגרת המחזור ה-23 בליגה לעונת . ב-9 בפברואר הבקיע את שער הבכורה שלו במועדון, בניצחון 2–3 על אברדין במסגרת המחזור ה-26 בליגה. הוא ערך 16 הופעות ליגה, בהן הבקיע ארבעה שערים, בעונת , בה זכתה סלטיק באליפות סקוטלנד. ב-6 בספטמבר 2022 ערך את הופעת הבכורה שלו בליגת האלופות, בהפסד 0–3 לריאל מדריד במסגרת שלב הבתים לעונת 2022/2023.

== קריירה בינלאומית ==
בנעוריו, או'ריילי שיחק בנבחרות הנוער של אנגליה. בפברואר הצהיר בראיון לתקשורת הדנית כי אם יקבל הצעה מדנמרק (מולדת אימו) ישמח להצטרף.

במרץ זומן לסגל הנבחרת הצעירה של דנמרק. ב-20 בנובמבר 2023 ערך את הופעת הבכורה שלו בנבחרת הבוגרת של דנמרק במשחק נגד .

== תארים ==
;סלטיק
* אליפות סקוטלנד (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:כדורגלנים דנים
קטגוריה:קשרי כדורגל אנגלים
קטגוריה:קשרי כדורגל דנים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני מילטון קינס דונס
קטגוריה:כדורגלני סלטיק
קטגוריה:כדורגלני נבחרת דנמרק
קטגוריה:ספורטאים זרים בסקוטלנד
קטגוריה:אנגלים שנולדו ב-2000
קטגוריה:דנים שנולדו ב-2000
.
אוליבר כריסטנסן

אוליבר כריסטנסן (בדנית: Oliver Christensen; נולד ב-22 במרץ 1999 בקרטמינדה שבדנמרק) הוא כדורגלן דני המשחק בעמדת השוער בקבוצת פיורנטינה.

== קריירת מועדונים ==
כריסטנסן גדל במחלקות הנוער של קרטמינדה בולקלוב ואודנסה בולקלוב. ב-22 באוקטובר 2018 ערך את הופעת הבכורה שלו בקבוצה הבוגרת של אודנסה בולקלוב, בתיקו 1-1 נגד ברונדבי במסגרת המחזור ה-13 בליגת העל הדנית לעונת . בסך הכל ערך 66 הופעות ליגה במדי המועדון.

ב-26 באוגוסט 2021 חתם כריסטנסן על חוזה לחמש עונות בהרטה ברלין מהבונדסליגה. בעונתו הראשונה במועדון שימש כשוער שני. ב-19 במאי 2022 ערך את הופעת הבכורה שלו בקבוצה הראשונה של המועדון, בהפסד 0–1 להמבורג במסגרת פלייאוף הבונדסליגה לעונת 2021/2022. הוא שיחק גם במשחק הגומלין, בו ניצחה הרטה ברלין בתוצאה 0–2, ועזר לה להישאר בבונדסליגה.

ב-10 באוגוסט 2023 חתם בפיורנטינה מהסרייה א'.

== קריירה בין-לאומית ==
ב-11 בנובמבר 2020 ערך כריסטנסן את הופעת הבכורה שלו בנבחרת דנמרק, בניצחון 0–2 על נבחרת שוודיה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני אודנסה בולקלוב
קטגוריה:כדורגלני הרטה ברלין
קטגוריה:כדורגלני פיורנטינה
קטגוריה:כדורגלני נבחרת דנמרק
קטגוריה:כדורגלני מונדיאל 2022
קטגוריה:ספורטאים דנים בגרמניה
קטגוריה:ספורטאים דנים באיטליה
קטגוריה:דנים שנולדו ב-1999
אוריאל דסקל

אוריאל דסקל (נולד ב-1982) הוא עיתונאי ספורט ישראלי לשעבר. היה עורך מדור הספורט בכלכליסט, הגיש את הפודקאסט "בכל יום נתון" וניהל קהילה ברשתות החברתיות באותו השם.

== ביוגרפיה ==
אוריאל דסקל נולד בחיפה וגדל ברמת השרון. למד בתיכון רוטברג רמת השרון, ושיחק כדורסל בקבוצות הנוער של א.ס רמת השרון עד גיל 16.

בגיל 16 החל לעבוד בעיתון הספורט "ראשון", תחילה בארכיון התמונות ובהמשך מונה לכתב עוד לפני שירותו הצבאי.

לאחר שחרורו מהצבא בעקבות סגירת "ראשון" עבד ככתב ספורט של הארץ בין השנים 2006-2003, וב-2006 החל לעבוד כעיתונאי ספורט בגלובס. עם הקמת מערכת כלכליסט בסוף שנת 2007 מונה דסקל להיות עורך מדור הספורט. בשנת 2013 היה אחד מחברי הוועד הזמני בהתאגדות העובדים שהקימו עובדי ידיעות אחרונות.

בשנת 2016 הקים יחד עם ראם שרמן את הפודקאסט "בכל יום נתון", שהיה אחד הפודקאסטים הראשונים בישראל שעסקו בספורט. עד סיום שידורי הפודקאסט ביוני 2023, הוקלטו 536 פרקים של הפודקאסט.

בשנת 2021 הוציא לאור את הספר "דגו", ביוגרפיה של שחקן הכדורגל ברוך דגו, שנכתבה בשיתוף עם השחקן.

ביוני 2023 הודיע דסקל על התפטרותו מכלכליסט ופרישתו ממקצוע עיתונאות הספורט. הוא הסביר את פרישתו בחוסר היכולת להתמודד עם העוולות המוסריות לטענתו שיש בעסקי הספורט, כאשר הקש ששבר את גב הגמל, לדבריו, היה קיומו של מונדיאל 2022 בקטאר.

מתגורר בשכונת נווה שרת בתל אביב<ref></ref>.

==קישורים חיצוניים==
*[https://www.calcalist.co.il/home/0,7340,L-5704-24,00.html הטורים של אוריאל דסקל ב"כלכליסט"]

* 
* 
* [https://kolyompod.com/ בכל יום נתון] - האתר

==הערות שוליים==

קטגוריה:סגל כלכליסט
קטגוריה:עיתונאי ספורט ישראלים
קטגוריה:מגישי פודקאסטים ישראלים
קטגוריה:בוגרי תיכון רוטברג (רמת השרון)
קטגוריה:סגל גלובס
קטגוריה:סגל הארץ
קטגוריה:עורכים ישראלים
קטגוריה:תל אביב-יפו: אישים
קטגוריה:ישראלים שנולדו ב-1982